Терек-сай кен иштетүү филиалы
Терек-сай кен иштетүү филиалы “Кыргызалтын” Ачык акционердик коомуна карайт.
2002-жылы Терек-Сай кен башкармалыгы жана Чаткал геологиялык чалгындоо партияларынын базасында түзүлгөн.

 1967-1980-жылдары Терек-Сай кен башкармалыгы, 
 1980-2002-жылдары Чаткал чалгындоо партиясы, Чаткал геологиялык экспедициясы аталган.
 1936-жылы 45-жылдары “Победа”, “Новый путь”, “1-Май” майда артелдери уюшулуп, алар кийин “Терек” артелине биригишкен.
 1934-жылы Терек-Кан (алтын, күмүш), 
 1941-жылы Терек сурьма кендеринин ачылышы менен Терек-Сай кен башкармалыгында, 
 1950-2001-жылдары Терек кенинде мамлекеттик деңгээлде сурьма өндүрүлүп, Кадамжай сурьма комбинатына жөнөтүлүп турган.
 1950-жылы мурдагы майда старателдик 4 артелдер Терек-Сай кен башкармасына биригип, Кадамжай сурьма комбинатына караган.
 1956-жылы кен байытуу фабрикасы курулган.
 2002-жылдан сурьманын запастарынын азайгандыгына байланыштуу ишкана алтын-сурьма кендерин иштетүүгө өткөн (“Терек кенинин “Межпластовый”, 
 2011-жылдан “Алыскы” участкалары).
 2002-13-жылдарда Терек-Сай кен иштетүү ишканасы 1.99 тонна алтын флотоконцентатын казып алып, 550,3 млн сом таза киреше тапкан.
 Учурда кен өндүрүү менен катар эле, анын жаңы булактарын табуу максатында Чаарташ, Чапчыма кендерин чалгындоо-баалоо иштерин жүргүзүп келет.
 Терек-Сай кен башкармасы уюшулгандан тарта аны Л.Я.Каин, И.Д.Перлин, М.П.Медведев, Чантурия, Калчиков, А Э.Турдубаев, Н.Мусаев, Ю.И.Хабаров, .М.Атаманов (1976-85), Т.Төлөмүшев (1985- 97), А.Кимсанов (2002-11), Ө.К.Исмаилов жетектеген.

Учурда Б.К.Субанов жетектейт.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району